Қишлоқ хўжалиги вазирлиги Ички аудит бошқармасининг
2026 йил 9 ойлик давомидаги фаолияти натижалари бўйича 
ҲИСОБОТИ

Ички аудит бошқармаси 2026 йил 9 ойликда 106 та тизим ташкилотида 44 та режали ички аудит тадбирлари ўтказилиб, режа 100 фоиз бажарилди.
Бундан ташқари, Ҳисоб палатасининг “Масофавий назорат” ААТ орқали юборилган 20 096 та ҳолатлар бўйича масофавий назорат тадбирлари ўтказилди.
Ҳисобот даврида ўтказилган ички аудит ҳамда масофавий аудит тадбирларида жами 18 561 ҳолатда 146 915,0 млн сўм молиявий хато ва камчиликлар аниқланган. 
Ҳисобот даврида ўтказилган ички аудит тадбирлари бўйича 92 та тизим ташкилотига аниқланган хато ва камчиликлардан келиб чиққан ҳолда 201 та таклиф ва тавсиялар берилиб, 160 тасининг ижроси таъминланган, 41 таси ижросини таъминлаш давом этмоқда.
[bookmark: _GoBack]Аниқланаётган тизимли камчиликларни бартараф этиш мақсадида Молиявий хато ва камчиликлар ҳамда уларни бартараф этиш бўйича 3 та, Бюджет ҳисобини ташкил этиш ва юритиш бўйича 1 та, Ривожлантириш дастури ва мақсадли индикаторларнинг ижросини баҳолаш бўйича 3 та, Ички аудит хизмати фаолияти ҳамда у фаолият юритаётган тизимларни янада такомиллаштириш бўйича 2 та, Қишлоқ хўжалигини субсидиялаш жараёни бўйича 1 та, жами 9 та таклиф ва тавсиялар ишлаб чиқилди.

